ช่วยเหยื่อระเบิดก๋วยเตี๋ยวยะลา
ยะลา- 18 ม.ค.48พล.อ.สิริชัย ธัญญสิริ ผู้อำนวยการกองอำนวยการเสริมสร้างสันติสุขจังหวัดชายแดนภาคใต้ (กอ.สสส.จชต.) มอบเงินช่วยเหลือผู้บาดเจ็บเหตุลอบวางระเบิดร้านก๋วยเตี๋ยวเรือโบราณเก๋ากึก อำเภอเมืองยะลา เมื่อวันที่ 16 มกราคม จำนวน 48 ราย รายละ 10000 บาท ในส่วนของร้านค้าที่เสียหายนั้น นายวิญญู ทองสกุล รองผู้ว่าราชการจังหวัดยะลา ระบุว่า ได้ให้สำนักงานโยธาธิการจังหวัดยะลาประเมินค่าวัสดุที่จะใช้ซ่อมแซม โดยวันนี้เทศบาลนครยะลาได้ระดมกำลังเข้ารื้อถอนซากหักพัง คาดว่าจะแล้วเสร็จใน 3 วัน นางผ่องศรี รัตนซ้อน ภรรยานายเกตุ รัตนซ้อน เจ้าของร้านผู้เสียชีวิต กล่าวขอบคุณกำลังใจของประชาชนชาวยะลาที่ให้กำลังใจ และช่วยเหลือครอบครัว หลังจัดการงานศพเสร็จเรียบร้อยจะไปคลอดบุตรที่ลำพูน จากนั้นจะหยุดพักระยะหนึ่งค่อยกลับมาเปิดร้าน นายผัด จันต๊ะเหล็ก บิดานางผ่องศรี กล่าวว่า ไม่นึกว่าคนไทยด้วยกันจะทำกันได้ และไม่คิดว่า จะรุนแรงเพียงนี้ แต่ก็ดีใจที่ทางการช่วยเหลือและให้ความเป็นธรรม ไม่ละทิ้งผู้เดือดร้อน 
ยะลา- 18 ม.ค.48 พล.อ.สิริชัย ธัญญสิริ ผู้อำนวยการกองอำนวยการเสริมสร้างสันติสุขจังหวัดชายแดนภาคใต้ (กอ.สสส.จชต.) มอบเงินช่วยเหลือผู้บาดเจ็บเหตุลอบวางระเบิดร้านก๋วยเตี๋ยวเรือโบราณเก๋ากึก อำเภอเมืองยะลา